section_heading: Pozadina i snimanje
paragraph_text: O ponovnom okupljanju članova sastava za nastupe Cantrell je izjavio: "Želimo odati počast onomu što smo nekoć činili i svojemu prijatelju. Nastupili smo s nekim [pjevačima] koji su željni izazova i [pjesmama] mogu podariti vlastite osobine i ne zvuče kao Layneovi klonovi. Ne zanima nas gaženje [Staleyjeve] bogate ostavštine. Teško je nositi se s time. Hoćete li slijediti primjer Led Zeppelina i nikad više nastupiti uživo jer je lik bio toliko važan? Povodili smo se za tim pristupom nekoliko godina. Ili ćete ipak pokušati učiniti nešto? Spremni smo riskirati. Doista je riječ o ponovnom okupljanju jer smo mi, preostala trojica nas, opet zajedno. Nije riječ o odvajanju i zaboravljanju, nego o pamćenju i nastavljanju dalje."